Viborger Samler, 1848-10-23
(Forlangt Jndrykkelse. Det er kommen til vor Kundskab, at Amtmanden ved Viborg Amt, Kammerherre Baron Bretton, har i Anledning af Valgene til Rigsforsamlingen tilladt sig en Misbrug af sin Embedsmyndighed, som vi ansee det for vor Pligt i Egenskab af Deputerede til Rigsforsamlingen at indberette til Ministeriet, for at dette derefter kan foretage, hvad det maatte finde fornødent. Af vedlagte Gjenpart af en Skrivelse fra Amtmanden af 27de f. M. til En af Sognefogderne i Rinds Herred, der er en Deel af det 5te Valgdistrict i Viborg Amt, vil Ministeriet nemlig erfare, at han embedsmæssigt har tilskrevet Sognefogden til Kundgjørelse for alle Vælgerne, for at give disse Raad, i hvilken Aand og Retning de skulle giøre Brug af den dem tilkommende Valgret. Ligesom nu allerede denne embedsmæssige Jndblanden i en Sag, der vedkommer Folket alene, sikkert fortjener Misbilligelse, saaledes skjønne vi ei rettere, end at selve Regjeringen er compromitteret ved et saadant Overgreb, foretaget af dens vigtigste Organ paa Stedet, af den øverste Local=Autoritet, hvis Embedshandlinger maae formodes at være et Udtryk af de Anskuelser, som Regjeringen hylder. Desuden erholder denne Misbrug af Embedmyndigheden en særegen Charakter derved, at samme maa antages rettet paa at forhindre Valget af en bestemt Candidat, og fremme Valget af en anden Candidat. Uagtet nemlig Skrivelsen et Sted omtaler "Amtets Vælgere i Almindelighed, er den dog, saavidt vi have erfaret, ei udgaaet til andre Sognefogder end til Sognefogderne i det 5te Valgdistrict. Da Amtmanden selv var Valgandidat i et andet af Amtets Valgdistricter, kunde det vel heller ei antages for muligt, at han i dette vilde optræde embedsmæssigt med Advarsler og Formanninger Skrivelsens Jndhold i det Hele synes og tilstrækkeligt at vise at der er sigtet til bestemte Personer, hvis tidligere Forhold, saaledes som dette er bedømt af Amtmanden, har givet Anledning til de brugte Udladelser. – J det 5te Valgdistrict stillede Forholdene sig paa den Tid, Skrivelsen er udfærdiget, saaledes: Mandagen den 25de Septbr. var der i Løvelbroe, beliggende 1 3/4 Miil fra Viborg, Prøvevalg, ved hvilket de Fleste af de Tilstedeværende, og navnlig Alle af Bondestanden, erklærede sig for den Candidat, der ifølge Opfordring havde stillet sig, og som havde udtalt sine politiske Anskuelser paa en Maade, der syntes at vinde Bifald, nemlig undertegnede Ussing. Udfaldet af Prøvevalget, hvilket Flere her fra Byen havde bivaanet, og følgeligt var bekjendt her samme Dag, blev Dagen efter offentliggjort i Byens Avis. Samtidigt hermed blev det bekjendt, at Enkelte af Vælgerne ikke vare tilfredse med Udfaldet af Provevalget, og ønskede en anden Mand, som ei havde bivaanet Prøvevalget; men som ved denne Leilighed var bleven omtalt. Denne sidste Mand blev saaledes strax efter Prøvevalget almindelig omtalt som concurrerende Candidat med den første Candidat, og stillede sig i saadan Egenskab ved det endelige Valg. Naar nu bemærkes, at Amtmandens Skrivelse er udfærdiget 2de Dage efter Prøvevalget, at den første Candidat var den Eneste, der ved Prøvevalget i Egenskab af Valgandidaudtalte sine Anskuelser for Vælgerne; at han boer og har altid boet i Kjøbstaden; og den Anden derimod, som er i Besiddelse af en Landeiendom, i en lang Række af Aar har boet paa Lande forekommer det os klart, at Amtmanden ved sine Jnsinuationer og Advarsler med Hensyn til, hvem Vælgerne ikke skulde vælge, har tilsigtet den første Valgandidat, og ved Formaninger om at stemme paa en saadan Mand, som efter sin Livstilling selv kjendte Bondens Tarv, ligesaa tydeligt har tilsigtet den anden Valgandidat, og vi vide ogsaa, at Skrivelsens Mening er i Districtet opfattet at være denne. Slutteligt skulle vi tilføie, at de Ord, som ere understregede i Copi=Skrivelsen, paa samme Maade findes understregede i Originalen. Viborg, den 18de October 1848. Buchwaldt. M. P. Bruun. Bregendahl. Ussing. C. M. Jespersen. Til Ministerraadet. Gjenpart.